Aarhuus Stifts-Tidende, 1829-12-19
Om Keiseren af Ruslands Sygdom meldes fra Berlin. Keiseren og hans Gemalinde sove i een og samme Fløi af Slottet; mellem Begges Sovegemakker, hvori ogsaa deres Børn sove, er kun en glatbonet Sal. En Nat rev Et af de keiserlige Børn en Vase ned ved at staae op af Sengen. Den Allarm som dette gjorde, forskrækkede Keiseren, som vaagnede derved, og sprang ud af Sengen, for at ile ind i det andet Sovegemak, men gled ud og faldt omkuld. Skrækken, Faldet paa Hovedet og den paafølgende Forkjølelse af det lange Ophold inden man fik Hs. M. tilsengs igjen, var Anledningen til Keiserens Sygdom. En Aareladning, som man strax anvendte, gjorde en heldig Virkning, og Frygten for en Hjernebetændelse, som Faldet meget let kunde ført med sig, er nu heelt forsvunden; kun nogle Gange havde Patienten phantaseret og givet Tegn paa Bevidstløshed. Man satte stor Liid til Keiserens stærke Konstitution og hans Lægers Duelighed. (Jfølge de nyeste Efterretninger fra St. Petersborg er Hs. Maj. nu udenfor al Fare.) Til den glimrende Fredsfest, som den engelske Ambassadeur gav paa Constantinopels Rhed, vare henved 400 Personer indbudne, og deriblandt alle de fremmede Gesandter og deres Familier samt, hvad der hidtildags var noget uhørt, af en heel Deel Tyrker, det osmanniske Riges fornemste Embedsmænd. Fregatten var forvandlet til eet eneste stort Telt. J den med røde og hvide Silkestoffer udzirede Bagdeel af Skibet glimrede Kongen af Engellands og Sultan Mahmuds sammenslyngede Navnetræk i Guldbroderie, omgivet af begge Nationers Flag i alle mulige Slags. Den mellemste Deel af Dækket udgjorde et af forskjellige Nationers Flag sammensat Fortsættelse af hiint store Telt; den til Dands bestemte Fordeel af Skibet var ligeledes omhvælvet af brogede Flag, og Dandsekredsen betegnet med en Cirkel af Regnbuefarver. Master og Touge vare beklædte med røde og hvide Silkestoffer, og paa en Tribune, som var opreist omkring Stormasten og behængt med kostbare Stoffer, befandt sig Musischoret, og Engellands, Frankrigs, Ruslands, Østerrigs, Preussens og Tyrkiets Silkeflag vajede i Midten mellem den første og anden Mast, belyst af glimrende Lamperækker. Trindtomkring paa hele Skibet læste man i Kanonlugerne Ordet: "Fred" i Transparent i mangfoldige Sprog, og kouleurte Lamper i tufindviis, gjennemslyngede med Blomsterguirlander, løbe langs med alle Skibets Dele og Touge, og gav det Helet mageløst fortryllende Syn. Jkke mindre glimrende var Taflet, som, langs med hele Skibet, under dets øverste Dæk, i tvende lige Rader bugnede under det koste. ligste Sølvtøi. Ligerviis som der fra Vertens Side blev gjort alt muligt for at hylde Tyrkernes Sædvaner, og Skikke, saasom at de midtunder Dandsen og imellem Damerne vedbleve at ryge af deres Piber, saa man fornam en uafladelig Hosten, saaledes søgte ogsaa de tyrki ette sig efter de europæiske Stikke, saasom at de, efter at Sultan Mahmuds Skaal var drukken, udbragte de, efter hinanden, Toaster for Engellands, Ruslands, Frankrigs, Østerrigs og Preussens Souverainer, og tilføiede samme Ønsket og en lang og varig Fred. Ukyndige i Dandsen indskrænkede de sig til en Polonaise, som Ambassadeuren Sir R. Gordon selv opførte, hvilken de fandt meest passende med deres særegne Gravitæt, og ved at dandse den med, troede at vise deres Vert en Artighed. Festen varede ved til Kl. 3 om Morgenen, og de som vare med, forsikre, at den var arrangeret med en Pragt og Sindrighed over al Beskrivelse. At Tyrkerne drak Viin, spillede Kort og dandsede, var Altsammen noget som strider mod Jslam, og ligesaa nyt og forhausende for Britterne som det vil blive det for hele Europa. (Den Mand maa have Ret, som nylig har udgivet en Bog om, at det nærmer sig Verdens sidste Tider. Jmidlertid maa vel saadant overordentlige Forhold bedst kunne forklares deraf, at Tyrkerne have tabt al Tillid til deres egen Styrke, og for Fremtiden stole allene paa Engellands Bistand, hvisaarsag de bestræbe sig for at præsentere sig som en civiliseret europæisk Nation.)Der hvor Russerne staae inde i Asien, og omkring ved Tiflis, har man den 5te Novbr. havt en Solformørkelse som varede ved i 4 Timer, under hvilken der opkom en saa frygtelig Storm, at mange Huse reves omkuld. Da Stormen var paa sin høieste Punkt var Solen bedækket med en blodrød Skive, men som denne forsvandt, tog Stormen af.